CELEX: 32008D0020
Language: hr
Date: 2007-12-20 00:00:00
Title: 2008/20/EZ: Odluka Komisije od 20. prosinca 2007. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja ipkonazola i maltodekstrina u Prilog I. Direktivi Vijeća 91/414/EEZ (priopćena pod brojem dokumenta C(2007) 6479)  Tekst značajan za EGP

03/Sv. 58
            
            
               HR
            
            
               Službeni list Europske unije
            
            
               230
            
         32008D0020
   
               L 001/5
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 20. prosinca 2007.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja ipkonazola i maltodekstrina u Prilog I. Direktivi Vijeća 91/414/EEZ
   (priopćena pod brojem dokumenta C(2007) 6479)
   (Tekst značajan za EGP)
   (2008/20/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3.,
   budući da:
   
               (1)
            
            
               Direktivom 91/414/EEZ predviđeno je proširenje popisa aktivnih tvari u Zajednici čije je uvrštenje u sredstva za zaštitu bilja dozvoljeno.
            
         
               (2)
            
            
               Dana 30. ožujka 2007. društvo Kureha GmbH podnijelo je nadležnim tijelima Ujedinjene Kraljevine dokumentaciju za aktivnu tvar ipkonazol sa zahtjevom za njezino uvrštenje u Prilog I. Direktivi 91/414/EEZ. Dana 2. srpnja 2007. društvo Biological Crop Protection Ltd. podnijelo je nadležnim tijelima Ujedinjene Kraljevine dokumentaciju za maltodekstrin sa zahtjevom za njegovo uvrštenje u Prilog I. Direktivi 91/414/EEZ.
            
         
               (3)
            
            
               Tijela Ujedinjene Kraljevine obavijestila su Komisiju da dokumentacija za predmetne aktivne tvari pri prethodnom razmatranju udovoljava zahtjevima u pogledu podataka i informacija određenih u Prilogu II. Direktivi 91/414/EEZ. Čini se kako podnesena dokumentacija također udovoljava zahtjevima u pogledu podataka i informacija određenima u Prilogu III. Direktivi 91/414/EEZ za jedno sredstvo za zaštitu bilja koje sadrži predmetnu aktivnu tvar. U skladu s člankom 6. stavkom 2. Direktive 91/414/EEZ, podnositelj zahtjeva je naknadno proslijedio dokumentaciju Komisiji i drugim državama članicama te je ona upućena Stalnom odboru za prehrambeni lanac i zdravlje životinja.
            
         
               (4)
            
            
               Ovom bi se Odlukom na razini Zajednice trebalo službeno potvrditi da dokumentacija načelno udovoljava zahtjevima u pogledu podataka i informacija određenima u Prilogu II. te da za najmanje jedno sredstvo za zaštitu bilja koje sadrži predmetne aktivne tvari udovoljava zahtjevima određenima u Prilogu III. Direktivi 91/414/EEZ.
            
         
               (5)
            
            
               Ova Odluka ne bi trebala dovesti u pitanje pravo Komisije da od podnositelja zahtjeva zatraži dostavljanje dodatnih podataka ili informacija radi pojašnjenja određenih točaka u dokumentaciji.
            
         
               (6)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Ne dovodeći u pitanje članak 6. stavak 4. Direktive 91/414/EEZ, dokumentacija o aktivnim tvarima utvrđenima u Prilogu ovoj Odluci i dostavljena Komisiji i državama članicama s ciljem uvrštenja tih tvari u Prilog I. toj Direktivi načelno udovoljava zahtjevima u pogledu podataka i informacija, određenima u Prilogu II. toj Direktivi.
   Uzimajući u obzir predložene načine uporabe, dokumentacija također udovoljava zahtjevima u pogledu podataka i informacija određenima u Prilogu III. toj Direktivi za jedno sredstvo za zaštitu bilja koje sadrži tu aktivnu tvar.
   Članak 2.
   Država članica izvjestiteljica detaljno razmatra dokumentaciju iz članka 1. i dostavlja Komisiji što je moguće prije, a najkasnije u roku od jedne godine nakon datuma objave ove Odluke u Službenom listu Europske unije, zaključke svog razmatranja uz preporuku o uvrštenju ili neuvrštenju aktivnih tvari iz članka 1. u Prilog I. Direktivi 91/414/EEZ te o svim uvjetima za ta uvrštenja.
   Članak 3.
   Ova je Odluka upućena državama članicama.
   
      Sastavljeno u Bruxellesu 20. prosinca 2007.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2007/52/EZ (SL L 214, 17.8.2007., str. 3.).
   
      PRILOG
      
         AKTIVNE TVARI NA KOJE SE OVA ODLUKA ODNOSI
      
      
                  Uobičajeni naziv, identifikacijski broj CIPAC
               
               
                  Podnositelj zahtjeva
               
               
                  Datum podnošenja zahtjeva
               
               
                  Država članica izvjestiteljica
               
            
                  Ipkonazol
                  CIPAC-br.: 798
               
               
                  Kureha GmbH
               
               
                  30. ožujka 2007.
               
               
                  Ujedinjena Kraljevina
               
            
                  Maltodekstrin
                  CIPAC-br.: 801
               
               
                  Biological Crop Protection Ltd.
               
               
                  2. srpnja 2007.
               
               
                  Ujedinjena Kraljevina